**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO ĮSIGIJIMO SAVIKAINOS PADIDINIMO**

2017 m. vasario    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 12-ojo viešojo sektoriaus apskaitos ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr. 1K-174 „Dėl viešojo sektoriaus apskaitos ir finansinės atskaitomybės 12-ojo standarto patvirtinimo“, 32.1 punktu, atsižvelgdama į Molėtų rajono savivaldybės administracijos 2016 m. vykdytą projektą „Molėtų gimnazijos, mokslo paskirties pastato, Jaunimo g. 5, Molėtų mieste kapitalinis remontas (atnaujinimas-modernizavimas)“,

Molėtų rajono savivaldybės taryba nusprendžia:

1. Padidinti Molėtų rajono savivaldybei nuosavybės teise priklausančio ir šiuo metu Molėtų gimnazijos patikėjimo teise valdomo pastato - mokyklos (unikalus Nr. 6296-0000-4012), esančios Molėtų r. sav., Molėtų m., Jaunimo g. 5, įsigijimo savikainą 103 786,85 Eur (vienu šimtu trimis tūkstančiais septyniais šimtais aštuoniasdešimt šešiais eurais, 85 centais) (sąskaita 1210121 -esminio pagerinimo darbų įsigijimo savikaina). Finansavimo šaltiniai: 103 000,0 Eur - valstybės biudžeto lėšos, 786,85 Eur – savivaldybės biudžeto lėšos.
2. Įgalioti Molėtų rajono savivaldybės administracijos direktorių, jo nesant - direktoriaus pavaduotoją, pasirašyti šio sprendimo 1 punkte nurodyto turto perdavimo – priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras